Publication: Magyar Közlöny
Issue: MK-2008-7 (Year: 2008, Number: 7)
Era: 2004-2010
Section: 44/2000. (XII. 27.) EüM rendeletben szereplõ következõ
Paragraph Index: 391

44/2000. (XII. 27.) EüM rendeletben szereplõ következõ R-mondatok utalnak: Egészségre ártalmas: – R45 Rákot okozhat (karcinogén hatású lehet) – R46 Öröklõdõ genetikus károsodást okozhat (mutagén hatású lehet) – R60 A fertilitást (fogamzó- vagy nemzõképességet) károsíthatja – R61 Születendõ gyermekre lehet ártalmas Környezetre ártalmas: – R50 Nagyon mérgezõ a vízi szervezetekre (toxikus) – R50/53 Nagyon mérgezõ a vízi szervezetekre, a vizes környezetet hosszú távon károsíthatja – R51/53 Nagyon mérgezõ a vízi szervezetekre, a vizes környezetet hosszú távon károsíthatja. Ezek a feltételek nem vonatkoznak az olyan láng-gátló szerekre, amelyek az alkalmazáskor úgy változtatják meg kémiai tulajdonságaikat, hogy a fentiekben felsorolt R-mondatok egyike sem vonatkozik rájuk, és a kezelt alkatrészekben az eredeti formában alkalmazott láng-gátló szer mennyiségének kevesebb, mint 0,1 tömeg%-a marad. A pályázati dokumentációban az alkalmazott összes lánggátló szert ismertetni kell (név és CAS szám). Igazolás: A pályázónak igazolnia kell, hogy az alkalmazott láng-gátló szerek egyike sem tartalmaz olyan összetevõt, amelyekre a fenti feltételek vonatkoznak. Meg kell adni az alkalmazott szerek CAS számot, nevét. Mellékelni kell ISO 11014 szabvány vagy 91/155/EGK irányelv szerinti biztonsági adatlapját.

Source: https://magyarkozlony.hu/hivatalos-lapok/468545b8376454c6aaeea9bdc39e63db0b1939d2/dokumentumok/c156cfc723ff742a361d6f11ee98b6d9c5b3ff5f/letoltes